মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
মাইক্রোসফটের সমালোচনা
বেআইনি একচেটিয়া ব্যবসায় কর্মকাণ্ডের জন্যে বিভিন্ন সরকার ও অন্যান্য কোম্পানির অনেকগুলো মামলা-মোকাদ্দমার বিষয়ও ছিলো এ কোম্পানি। ২০০৪-এ ইউরোপিয়ান ইউনিয়ন "ইউরোপিয়ান ইউনিয়ন মাইক্রোসফট কম্পিটেশন কেস"-এ দোষী সাব্যস্ত করেছে।